钦定古今图书集成/方舆汇编/职方典/第1485卷 > 《旧志》经玗札山下至青云桥入抚仙湖每值时
## 钦定古今图书集成/方舆汇编/职方典/第1485卷 > 《旧志》经玗札山下至青云桥入抚仙湖每值时

“雨暴涨，河岸冲决，多为民患。明隆庆三年，知府蒋弘德锐意开筑，邑民田亩获受灌溉之利。至今历年已远，水不由道而行，时降大雨，沿溪泛涨，拥沙排石，滚滚奔下，两岸田亩多遭冲压。且桥梁倾圮，往来多阻，有《褰衣》涉水之险。沙壅渐高，则水无定向。今从西南近逼中所，营其上，为田亩村居之害甚大。由梨花村” 、鲁溪营直入仙湖，是东畔田亩固赖此水，而惜其不为全，利患亦居半焉。若时雨不致横流，则民之受利即无穷矣。

西大河　旧为罗藏溪，自罗藏山发源，“一经梁王冲，由塔浮山麓从东南而折至棕树村后，时值暴雨，横流莫御泛涨之势，历年冲没田亩，为害颇烈。一由旧街子水碾团营入于湖。一由十里亭山后至立马溪左所入于湖。一由龙青庙下东折至瓦窑村、太平桥，出四均桥、马房村入于湖。” 考“此水来自罗藏，非出有源” ，当大雨时，行会群山涧谷汹涌而泻，虽分为三道，惟中流奔急浩散，近岸田亩，半为沙埋石压，东西两河泛滥无准，诚为邑中大患。附近田亩，更为深虑也。